Návrh

**VÝNOS**

**Ministerstva práce, sociálnych vecí a rodiny Slovenskej republiky**

z ..................2014

**o rozšírení záväznosti kolektívnej zmluvy vyššieho stupňa (stavebníctvo)**

Ministerstvo práce, sociálnych vecí a rodiny Slovenskej republiky podľa § 7 ods. 11 zákona č. 2/1991 Zb. o kolektívnom vyjednávaní v znení neskorších predpisov ustanovuje:

§ 1

Záväznosť Kolektívnej zmluvy vyššieho stupňa na roky 2012 – 2015 z 29. februára 2012[[1]](#footnote-1)1) uzatvorenej medzi Integrovaným odborovým zväzom a Zväzom stavebných podnikateľov Slovenska v znení Dodatku č. 1 z 19. februára 2013 ku Kolektívnej zmluve vyššieho stupňa na roky 2012 – 2015 uzatvorenej 29. februára 2012 medzi Integrovaným odborovým zväzom a Zväzom stavebných podnikateľov Slovenska[[2]](#footnote-2)2) a Dodatku č. 2 z 21. februára 2014 ku Kolektívnej zmluve vyššieho stupňa na roky 2012 – 2015 uzatvorenej medzi Integrovaným odborovým zväzom a Zväzom stavebných podnikateľov Slovenska[[3]](#footnote-3)3), sa rozširuje na zamestnávateľov v časti odvetvia, ktorých kód hlavnej činnosti podľa štatistickej klasifikácie ekonomických činností[[4]](#footnote-4)4) označenej na úrovni skupiny je 23.6 - výroba výrobkov z betónu sadry a cementu a na zamestnávateľov v odvetví, ktorých kód hlavnej činnosti podľa štatistickej klasifikácie ekonomických činností označenej na úrovni divízie je 41 – výstavba budov, 42 – inžinierske stavby a 43 – špecializované stavebné práce.

§ 2

Tento výnos nadobúda účinnosť 1. septembra 2014.

**Ján Richter**

1. 1) Oznámenie Ministerstva práce, sociálnych vecí a rodiny Slovenskej republiky č. 142/2012 Z. z. o uložení kolektívnych zmlúv vyššieho stupňa a dodatku ku kolektívnej zmluve vyššieho stupňa. [↑](#footnote-ref-1)
2. 2) Oznámenie Ministerstva práce, sociálnych vecí a rodiny Slovenskej republiky č. 54/2013 Z. z. o uložení kolektívnych zmlúv vyššieho stupňa a dodatkov ku kolektívnym zmluvám vyššieho stupňa. [↑](#footnote-ref-2)
3. 3) Oznámenie Ministerstva práce, sociálnych vecí a rodiny Slovenskej republiky č. 76/2014 Z. z. o uložení kolektívnych zmlúv vyššieho stupňa a dodatkov ku kolektívnym zmluvám vyššieho stupňa. [↑](#footnote-ref-3)
4. 4) Vyhláška Štatistického úradu Slovenskej republiky č. 306/2007 Z. z., ktorou sa vydáva Štatistická klasifikácia ekonomických činností. [↑](#footnote-ref-4)